מאור ושמש על בראשית כה א
בגמרא דזבחים דף ס"ב בני אחתי' דר' טרפון הוי יתבי קמי דר' טרפון פתח ואמר ויוסף אברהם ויקח אשה ושמה יוחני אמרו לי' קטורה כתיב קרי עלייהו בני קטורה ויש להבין דברי חכמים וחדותם דהנה איתא במדרש הנעלם דכל פרשה זו מרמז על הנשמה ועל הגוף הנשמה נקרא אברהם יעו"ש. והנה איתא בזוה"ק שמתחלה נותנין לאדם נפש זכה יתיר נותנין לו נשמה כו' עד שזוכה ע"י מעשיו הקדושים לכל החמשה חלקים נפש רוח נשמה יחידה חיה וידוע מספרים הקדושים שכל חלק כלול מעשרה קדושות ולזה מרמז הכתוב ואברהם זקן בא בימים וה' ברך את אברהם בכל וכבר אמרנו שבא בימים מרמז שבא ונתדבק באורות עליונים וה' ברך כו' בכל ר"ל שזכה יתיר עד שנתנו לו כל החמשה חלקי נשמה אשר לאו כל אדם זוכה לזה וכל אחד מהחמשה חלקים כלול מעשרה עולה הכל חמשים כמנין כל וזה מרמז ר' טרפון ויוסף אברהם ר"ל שהוסיף בקדושה וישא אשה שמה יחנ"י נוטריקון יחידה חי' נשמה יתירה ר"ל שזכה עד שנתנו לו נשמה יחידה חי' שאין איש אחר זוכה לזה. והם לא הבינו דבריו ואמרו לו בני קטורה כתיב ע"כ קרי עלייהו בני קטורה כפי' רש"י שאינם בני תורה ודו"ק.